open-index/open-wikipedia-markdown huggingface dataset:
ישראל בן ארי

רב-סרן **ישראל בן -ארי** (כ"ג בסיוון ה'תש"ו, 22 ביוני 1947 – כ' בתשרי ה'תשל"ד, 16 באוקטובר 1973) היה חייל צה"ל שלחם ונהרג במלחמת יום הכיפורים ועוטר בעיטור העוז על גבורתו בזירה הדרומית בקרב החווה הסינית.

## ביוגרפיה
ישראל נולד ב־1947 לאריה ודבורה בלודז' בפולין, בשנת 1949 עלתה משפחתו לארץ והשתקעה בנתניה. הוא למד בבית ספר היסודי ביאליק בנתניה, לאחר מכן המשיך ללימודי ערב ועבד כמלטש יהלומים.

ישראל התגייס במאי 1964 לחיל הקשר שם שירת כאלחוטאי בפיקוד הצפון. לאחר מכן יצא לקורס קצינים ומונה לקצין קשר בפיקוד דרום. במהלך מלחמת ששת הימים שימש כקצין קשר בחיל השריון, לאחר המלחמה ביקש לעבור לחיל השריון, תפקידו הראשון היה סגן מפקד פלוגה בחיל הרגלים המשוריין לאחר מכן מונה למפקד פלוגה בחיל. במהלך מלחמת התשה פיקד על מוצב גדת תעלת-סואץ. אחר כך יצא לקורס מפקד שריון ובהמשך מונה למפקד פלוגת שריון לאחר מכן מונה לסמג"ד.

לאחר תפקידו כסמג"ד שריון יצא ישראל לקורס פיקוד ומטה (פו"ם), בזמן הקורס פרצה מלחמת יום הכיפורים וישראל חזר לגדוד כדי לפקד על פלוגה בחזית הדרומית, בזמן פיקדו על הפלוגה השמיד שמונה טנקים.

ב- 15 באוקטובר הוא נסע בראש פלוגת טנקים שנע לכיוון החווה הסינית תוך כדי פינוי פצועים פגע פגז בסמוך לטנק שלו, הוא נפגע שפלג גופו העליון מחוץ לצריח. על גבורתו במלחמה קיבל את עיטור העוז.

מנימוקי הענקת העיטור:

## קישורים חיצוניים
* 
* ישראל בן ארי, באתר הגבורה.

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות הצבאי בנתניה
קטגוריה:חיילי חיל השריון במלחמת יום הכיפורים
קטגוריה:בוגרי בית הספר ביאליק (נתניה)
קטגוריה:ישראלים שנולדו ב-1947
קטגוריה:ישראלים שנפטרו ב-1973
הר שיאון

[ממוזער|הר שיאון ברקע, כפי שנצפה מ[בקעת מן]]
**הר שיאון** הוא הפסגה השלישית בגובהה בישראל, הנמצא ברכס החרמון מצפון לרמת הגולן. גובהו 2,381 מטרים מעל גובה פני הים. הפסגה נמצאת בשטח שליטתה של ישראל.

הר זה הוא למעשה ההר הנראה מרוב חלקי ארץ ישראל המערבית, כאשר שיא החרמון לעיתים מוסתר.

ההר מתכסה שלג רב מדי חורף בשל גובהו הרב.

במורדות ההר זורם לכיוון מערב נחל שיאון, ולכיוון מזרח נהר פרפר. החצי המערבי של ההר מנוקז על ידי הליטני.

## גאוגרפיה
מההר יורדות שתי שלוחות לעבר עמק החולה:

* **כתף שיאון** (הר דב) – אחת הפסגות מכונה בשם הר בין הבתרים ובה לפי אחת מהמסורות התרחש מאורע ברית בין הבתרים המסופר בספר בראשית.
* **שלוחת דובדבן** (הר דובדבן) – מדרום מזרח.

## היסטוריה
### מלחמת יום כיפור
עד מלחמת יום כיפור, התקיים במקום זה **מוצב החרמון הסורי**. במבצע קינוח בין 21 ל-22 באוקטובר 1973 שחררו כוחות חטיבה 226 של צה"ל את ההר. לאחר מכן, במסגרת הקרבות על שיא החרמון, עברה הנקודה מיד ליד מספר פעמים.

בהתאם להסכם הפרדת הכוחות בין ישראל לסוריה, בצהרי יום שלישי, 25 ביוני, פינו חיילי צה"ל את השטח והשליטה באזור הועברה לידי כוחות האו"ם. השליטה במקום נשארה בידי כוחות האו"ם עד סוף הרבע הראשון של המאה ה-21, ובמקום הוקם מוצב של חייליו.

### שלטון ישראל

בשנת 2024, בעקבות הפלת שלטונו של אסד והשתלטות היאת תחריר א-שאם על דמשק, הודיע ראש ממשלת ישראל בנימין נתניהו על קריסת הסכם הפרדת הכוחות בין ישראל לסוריה. כוחות מיחידת שלדג השתלטו על עמדות צבאיות שהיו מאוישות על ידי צבא סוריה ברום החרמון, עם נטישתן על ידי כוחות הצבא הסורי, לראשונה מאז הסכם הפרדת הכוחות.

עד סוף דצמבר 2024, כוחות הנדסה של צה"ל פתחו צירי תנועה מאזור מצפה שלגים אל פסגת החרמון, דרך הר שיאון. דרך צירי התנועה האלה מועברות מדי יום שיירות של משאיות הנושאות טונות של אמצעי בינוי וציוד. במקביל מוקם במקום בסיס צבאי המותאם לתנאי מזג האוויר הקיצוני השוררים בפסגת החרמון.

ב-28 בינואר 2025 ביקר שר הביטחון פעם נוספת בפסגת החרמון, והצהיר כי הפסגה, יחד עם הר שיאון, יישארו בשליטת ישראל "לזמן בלתי מוגבל".

## ראו גם
* פסגת החרמון
* הר חרמון

## הערות שוליים

שיאון
שיאון
שיאון
קטגוריה:יחסים צבאיים ישראל–סוריה
שיאון
כוחות העילית של חצרמוות

**כוחות העילית של חצרמוות** (בערבית: قوات النخبة الحضرمية, בתעתיק: quwwā an-nukhba al-Ḥaḍramiyya) הם כוחות מבצעים מיוחדים שהוקמו על ידי כוחות הקואליציה הערבית, תחת פיקוח טכני של איחוד האמירויות ובמימון סעודי, במטרה לשחרר את העיר מוכאלה מידי אל-קאעדה בחצי האי ערב.

## היסטוריה
בתחילת שנת 2016 הקימה איחוד האמירויות את כוחות העילית כחלק מ"אסטרטגיית השבטים" שלה, שמטרתה לשלב מיליציות שבטיות מקומיות במערך חגורת הביטחון. הוקמו שתי יחידות: כוחות העילית של חצמוות וכוחות העילית של שבא, כאשר שתיהן עברו הכשרה במחנות אל-חלידיה וגייל בן ימין שבחצרמוות.

איחוד האמירויות ניסתה גם להקים את "כוחות העילית של סוקוטרה" ו"כוחות העילית של מהרה", כאשר 4,000 לוחמים שבטיים שאומנו בחצרמוות הועברו למחוז מהרה, והמושל של סוקוטרה תמך באיחוד האמירויות ובמפלגת אל-איסלאח, אך יחידות אלו לא הוקמו בסופו של דבר. איחוד האמירויות הקימה שלוש חטיבות של כוחות העילית של חצרמוות, בפיקודם של קציני צבא תימנים לשעבר, חברים בתנועה הדרומית או ראשי שבטים, והם שימשו במידה רבה לתמיכה בשלטונו של מושל חצרמוות, פרג' אל-בחרסני.

### קרב מוכאלה
ב-24 באפריל 2016, השתלטו כוחות העילית של חצרמוות, בתמיכת הקואליציה הערבית לתמיכה בלגיטימיות בתימן, על בירת מחוז חצרמוות מוכאלה מידי אל-קאעדה בחצי האי ערב. הייתה זו הפעם הראשונה שכוחות צבא נכנסו לעיר מאז השתלטות אל-קאעדה באפריל 2015. כ-2,000 חיילים מכוחות העילית של חצרמוות, בתמיכת כוחות מיוחדים סעודיים ואמירתיים, נכנסו לעיר, השתלטו על הנמל ועל שדה התעופה שלה, בסיוע אווירי של חיל האוויר המלכותי הסעודי, והציבו מחסומים ברחבי העיר.

הקואליציה הערבית לתמיכה בלגיטימיות הודיעה כי הרגה מעל 800 לוחמי אל-קאעדה בחצי האי ערב, בעוד דיווחים אחרים טענו כי אנשי אל-קאעדה נסוגו לאחר עימותים קלים בלבד.

### אחרי כיבוש מוכאלה
לאחר הבטחת שליטה על מוכאלה, שמרו כוחות העילית של חצרמוות על שליטתם באזורים החופיים של חצרמוות, כאשר נמל מוכאלה וטרמינל הנפט ביר עלי נמצאים השפעת איחוד האמירויות.

הכוח המשיך בפעולות נגד טרור, והגיע לשיא פעילותו בשנת 2018, אך לאחר מכן הפעילות צומצמה בהדרגה והופסקה לחלוטין בשנת 2022. זמן קצר לאחר מכן מונה מייג'ור גנרל פאיז מנסור אל-תמימי למפקד החדש של כוחות העילית של חצרמוות.

## הערות שוליים

קטגוריה:תימן: צבא וביטחון
פאניר מח'אני

**פאניר מח'אני** (בהינדי: **पनीर मखनी**; באנגלית: **Paneer Makhani**) הוא מאכל הודי העשוי מגבינת פניר, מקורו בעיר ניו דלהי ונפוץ במדינות תת-היבשת ההודית.

המאכל עשוי מגבינת פניר המבושלת עם חמאה, עגבניות, קשיו, אבקת צ'ילי, הל, עלי דפנה וגאראם מסאלה.

למאכל גרסאות שונות ומלבד הגרסה הבסיסית, קיימת גרסה צמחונית הנקראת דאל מח'אני וגרסה המבוססת על עוף בחמאה.

פאניר מח'אני היא אחת המנות הפופולריות ביותר בצפון הודו ונחשבת לנפוצה במסעדות ומשלוחים.

## ראו גם
* מאטר פניר
* עוף טיקה מסאלה
* פלאק פניר

## קישורים חיצוניים

* מתכון להכנת פאניר מח'אני, באתר Indianhealthyrecipes

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:מאכלי גבינה
קטגוריה:מאכלי עגבניות
דאל מח'אני

**דאל מח'אני** (בהינדי: **दाल मख़नी**; באנגלית: **Dal Makhani**) הוא תבשיל עדשים שמקורו בחבל פנג'אב ונפוץ במדינות תת-היבשת ההודית.

המאכל עשוי מעדשים שחורות ושעועית המבושלות יחד ומעורבבות עם גהי, בצל, שום, זנגביל, עגבניות, צ'ילי וגאראם מסאלה.

למאכל גרסאות שונות ומלבד הגרסה הבסיסית, קיימת גרסה חלבית הנקראת פאניר מח'אני וגרסה המבוססת על עוף בחמאה.

פירוש שם המאכל נגזר מהמילה דאל שפירושה עדשים (Dal) ומהמילה מחאן (Makhan) שפירושה חמאה.

נהוג להגיש את המאכל בליווי אורז, נאן, קרם שמנת ויוגורט.

## ראו גם
* מאטר פניר
* עוף טיקה מסאלה
* פאניר מח'אני
* פלאק פניר

## קישורים חיצוניים

* מתכון להכנת דאל מח'אני, באתר Adishapira

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:מאכלי עגבניות
קטגוריה:מאכלי עדשים
כוחות ההתנגדות של תיהאמה

**כוחות ההתנגדות של תיהאמה** היא קבוצה חמושה שהוקמה על ידי תושבים מקומיים מאזור תיהאמה שבתימן, במטרה להתנגד לשליטת החות'ים על אזור החוף המערבי של תימן. הקבוצה הוקמה בשנת 2014, כאשר החות'ים השתלטו על אל-חודיידה ועל יתר צפון-מערב תימן. הקבוצה הייתה פעילה בשנת 2015 בתחילת המלחמה, ונטלה חלק בקרב תעז כחלק מקואליציה התומכת בעבד רבו מנסור האדי. בדצמבר 2017 השתתפה הקבוצה במתקפה במחוז אל-חודיידה, לצד איחוד האמירויות, ערב הסעודית, כוחות נאמנים להאדי והתנועה הדרומית. הקבוצה היא חלק מתנועת ההתנגדות הלאומית התימנית.

## הערות שוליים

קטגוריה:תימן: צבא וביטחון
2025 08
Marvin Gaye (שיר)

"**Marvin Gaye**" (בעברית: "**[[מרווין גיי]]**") הוא סינגל של הזמר-יוצר האמריקאי צ'ארלי פות', בשיתוף פעולה עם הזמרת-יוצרת האמריקאית מייגן טריינור. השיר, שיצא ב-10 בפברואר 2015 בהוצאת חברת התקליטים אטלנטיק רקורדס, מופיע כסינגל המוביל של המיני-אלבום השלישי של פות', *[[Some Type of Love]]* , ואלבום האולפן הראשון של פות', *[[Nine Track Mind]]*.

השיר נכתב על ידי צ'ארלי פות', ג'ייקוב לות'רל, ג'ולי פרוסט וניק סילי, והופק על ידי צ'ארלי פות'.

נכון לאוגוסט 20225, השיר הושמע למעלה מ-755 מיליון פעמים ביוטיוב, ולמעלה מ-845 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי צ'ארלי פות'
קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי צ'ארלי פות'
קטגוריה:שירי דו-וופ
קטגוריה:שירים על מוזיקאים
קטגוריה:שירים על מרווין גיי
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת אטלנטיק רקורדס
אסד אל-חמלאווי

**אסד אל-אסלאם אל-חמלאווי** (בערבית: **أسد الإسلام الحملاوي**, בתעתיק מדויק: **אסד אלאסלאם אלחמלאוי**; נולד ב-27 באוקטובר 2000 בהלסינגבורג שבשוודיה) הוא כדורגלן פלסטיני-שוודי המשחק בעמדת החלוץ בקבוצת CSU קראיובה מליגת העל הרומנית ובנבחרת פלסטין.

## קריירת מועדונים
אל-חמלאווי גדל במחלקת הנוער של אנגלהולם, ושיחק בקבוצות הבוגרות של אנגלהולם, הלסינגבורג, ינשפין סודרה, ורברג ואודבולד במסגרת ליגת העל השוודית, ליגת המשנה השוודית והליגה השוודית השלישית. בנוסף, שיחק בקבוצת פריים בנגקוק במסגרת הליגה התאילנדית השלישית.

ב-23 בינואר 2025 חתם בשלונסק ורוצלב מליגת העל הפולנית. ב-3 בפברואר ערך את הופעת הבכורה שלו במועדון, בהפסד 3-1 לפיאסט גליביצה במסגרת המחזור ה-19 בליגה לעונת . ב-2 במרץ הבקיע את שער הבכורה שלו במועדון, בהפסד 3-1 ללגיה ורשה במסגרת המחזור ה-23 בליגה. הוא ערך 16 הופעות ליגה עד לתום העונה, בהן הבקיע שבעה שערים. העונה הסתיימה בירידתה של שלונסק ורוצלב לליגת המשנה הפולנית.

ב-8 ביולי 2025 חתם ב-CSU קראיובה מליגת העל הרומנית.

## קריירה בין-לאומית
ב-20 במרץ 2025 ערך אל-חמלאווי את הופעת הבכורה שלו בנבחרת פלסטין, בהפסד 3-1 לנבחרת ירדן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:חלוצי כדורגל פלסטינים
קטגוריה:כדורגלנים שוודים
קטגוריה:חלוצי כדורגל שוודים
קטגוריה:הלסינגבורג: כדורגלנים
קטגוריה:כדורגלני הלסינגבורג
קטגוריה:כדורגלני שלונסק ורוצלב
קטגוריה:כדורגלני CSU קראיובה
קטגוריה:כדורגלני נבחרת פלסטין
קטגוריה:פלסטינים שנולדו ב-2000
קטגוריה:שוודים שנולדו ב-2000
תורן (מאכל)

**תורן** (במלאיאלאם: **തോരൻ**; באנגלית: **Thoran**) הוא תבשיל ירקות הודי שמקורו במדינת קרלה ונפוץ במדינות תת-היבשת ההודית.

התבשיל עשוי מכרוב, ג'קפרוט, שעועית, מלון מר, עלי תרד, עלי מורינגה, זרעי חרדל, אבקת כורכום. את הירקות קוצצים דק, מערבבים ומקפיצים במחבת על חום גבוה.

למאכל גרסאות שונות ומלבד הגרסה הבסיסית, קיימת גרסה המכילה שום, גזר ועגבניות.

נהוג להגיש את המאכל כשהוא חם בליווי אורז.

## קישורים חיצוניים

* מתכון להכנת תבשיל תורן, באתר BBC

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:מאכלי עגבניות
אדם כאיד

**אדם חמזה ג'יהאד אחמד כאיד** (בערבית: **آدم حمزة جهاد أحمد كايد**, בתעתיק מדויק: **אדם חמזה ג'האד אחמד כאיד**; נולד ב-2 במרץ 2002 בהלסינגבורג שבשוודיה) הוא כדורגלן פלסטיני-שוודי המשחק בעמדת קשר הכנף בקבוצת א-זמאלכ מליגת העל המצרית ובנבחרת פלסטין.

## חיים אישיים
כאיד נולד בהלסינגבורג שבשוודיה למשפחה פלסטינית שמוצאה מטירה ומחיפה.

## קריירת מועדונים
כאיד גדל במחלקת הנוער של הלסינגבורג, ובשנת 2021 החל לשחק בקבוצה הבוגרת של המועדון במסגרת ליגת המשנה השוודית. בתום עונת  העפיל עם המועדון לליגת העל השוודית, ובעונת  ערך 12 הופעות ליגה. בקיץ 2022, לפני תום חלון ההעברות, הושאל לסטאבק מליגת המשנה הנורווגית, במדיה ערך שלוש הופעות ליגה.

ב-30 בינואר 2023 חתם בנאק ברדה מליגת המשנה ההולנדית. בתום עונת 2023/2024 העפיל עם המועדון לליגת העל ההולנדית. ב-9 באוגוסט 2024 ערך את הופעת הבכורה שלו במועדון, בהפסד 4-1 לחרונינגן במסגרת המחזור הראשון בליגה לעונת 2024/2025. ב-19 בינואר 2025 הבקיע את שערו היחיד במועדון, בניצחון 2-1 על טוונטה במסגרת המחזור ה-19 בליגה. הוא ערך 16 הופעות ליגה בעונה זו, בהן הבקיע שער אחד.

ב-20 ביולי 2025 חתם על חוזה לשלוש שנים בא-זמאלכ מליגת העל המצרית.

## קריירה בין-לאומית
ב-20 במרץ 2025 ערך כאיד את הופעת הבכורה שלו בנבחרת פלסטין, בהפסד 3-1 לנבחרת ירדן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:קשרי כדורגל פלסטינים
קטגוריה:כדורגלנים שוודים
קטגוריה:קשרי כדורגל שוודים
קטגוריה:הלסינגבורג: כדורגלנים
קטגוריה:כדורגלני הלסינגבורג
קטגוריה:כדורגלני סטאבק
קטגוריה:כדורגלני נאק ברדה
קטגוריה:כדורגלני א-זמאלכ
קטגוריה:כדורגלני נבחרת פלסטין
קטגוריה:פלסטינים שנולדו ב-2002
קטגוריה:שוודים שנולדו ב-2002
הכותל המערבי, ירושלים (גוסטב באוארנפיינד)

**הכותל המערבי, ירושלים** (בגרמנית: **Die Klagemauer**, "כותל הבכי") הוא ציור שמן על בד מאת הצייר האוסטרי גוסטב באוארנפיינד, מן הדמויות הבולטות בתנועת האוריינטליזם האירופי של המאה ה-19. גודלו של הציור 193.5 × 98 ס"מ, והוא נחשב לאחת מיצירותיו המרכזיות והאחרונות של האמן, שהושלמה זמן קצר לפני מותו בדצמבר אותה שנה. היצירה נמכרה במכירה פומבית של כריסטי'ס ב-2001 במחיר של 534,000 דולר אמריקני.

## תיאור היצירה
הציור מציג את הכותל המערבי בירושלים, ומתאר קבוצת מתפללים יהודים הסמוכים אל אבני הקיר העתיק. באוארנפיינד מתמקד בפרטי האבן, בגובה הקיר ובגווניו המדויקים, תוך הקפדה על ריאליזם תיעודי. הדמויות ממוקמות לאורך התחתית, לבושות בבגדים מסורתיים, ויוצרות ניגוד בין קנה המידה האנושי לבין עוצמתו הארכיטקטונית של האתר. הסצנה שקטה ומהורהרת, ומודגשת בה תחושת יראת הקודש והזמן ההיסטורי המצטבר. על אף הדיוק בפרטים, האמן הוסיף כתובות בעברית על האבנים – תוספת שאינה קיימת באתר בפועל – כהדגשה סמלית של הקדושה והזיכרון היהודי.

## פרשנות סמלית
הציור "הכותל המערבי, ירושלים" של גוסטב באוארנפיינד מבטא את המתח בין תיעוד מדויק לבין אידיאליזציה סמלית של המקום הקדוש. הדמויות הקטנות למרגלות הקיר העצום מדגישות את תחושת ההכנעה והקִטנוּת האנושית מול העבר ההיסטורי והקדושה. הקיר, שנותר משרידיו של בית המקדש, מסמל את זיכרון החורבן ואת התקווה לגאולה. כתובות העברית שהאמן הוסיף על האבנים – אף שאינן קיימות במציאות – משמשות אלמנט סמלי לחיבור הרוחני בין העם היהודי לבין האתר. האווירה הרוחנית והמהורהרת מדגישה את ממד ההתבוננות השקטה והאישית של המתפללים מול שריד מקודש של העבר, ומשקפת את מקומו של הכותל בתודעה הלאומית כאתר של זיכרון, תפילה ונחמה.
[230px|ממוזער|ימין|"[חומת שלמה", ציור מאת ז'אן-לאון ז'רום]]

## השוואה ליצירות אחרות
הציור "הכותל המערבי, ירושלים" של גוסטב באוארנפיינד משתלב במסורת האוריינטליסטית של המאה ה־19, אך ניכר בדיוקו התיעודי ובממדיו המרשימים. בטקסט מוזכרת השוואה ליצירתו של ז'אן-לאון ז'רום, "חומת שלמה", משנת 1876. בעוד שז'רום הציג עיבוד דרמטי ובעל מימד סמלי, באוארנפיינד התרכז בתיאור ריאליסטי של האתר, תוך שימת דגש על פרטי האבן, הארכיטקטורה ונוכחות המתפללים. האווירה השקטה והמדודה בציורו של באוארנפיינד משקפת עניין בהתבוננות רגועה ובחוויית המקום, ולא בהצגת רגע דרמטי או נרטיב היסטורי.

## הערות שוליים

קטגוריה:ציורי שמן
קטגוריה:ירושלים באמנות
קטגוריה:ציורים מהמאה ה-20
קטגוריה:הכותל המערבי
קטגוריה:ציורים בעלי מוטיב יהודי
אנדרטת ואנס אגניו

**אנדרטת ואנס אגניו** (באנגלית: **Vans Agnew Monument**) היא אנדרטה המנציחה את פטריק אלכסנדר ואנס אגניו , שהיה פקיד בכיר בממשל הבריטי בהודו, ואת עוזרו ויליאם אנדרסון שנרצחו, ב-1838, בפנג'אב, במסגרת תפקידם. רצח זה הוביל לפרוץ המלחמה האנגלו-סיקית השנייה.

כיום האנדרטה נמצאת בתחום המצודה ההיסטורית של העיר מולטאן שבפקיסטן.

## רקע
בתחילת המאה ה-19 פרץ סכסוך בין האימפריה הבריטית לאימפריה הרוסית שכונה המשחק הגדול. בריטניה, ששלטה בהודו, חששה מפלישה דרומה של רוסיה ששלטה בחלקה הצפוני של אסיה ובמקביל ברוסיה שלט חשש דומה מפני פלישה של האימפריה הבריטית. כדי להתמודד עם האיום, לכאורה, שאפה כל אימפריה לחזק את גבולה מול האימפריה היריבה וכך הפך אזור זה (שכלל את פקיסטן, אפגניסטן, ג'אמו וקשמיר ועוד) לזירה בה נלחם כל צד לכבוש יותר שטחים. אחד מהאזורים האלו היה חבל פונג'אב בה התקיימה הממלכה הסיקית.

בדצמבר 1845 פרצה המלחמה האנגלו-סיקית הראשונה שנועדה לחזק את השליטה הבריטית בממלכת הסיקים. המלחמה הסתיימה במרץ 1846 בניצחון בריטי שהביא לשיחות כניעה בין הבריטים לסיקים וב-9 במרץ 1846 נחתם הסכם לאהור  שכלל ויתור סיקי על אדמות החקלאיות יקרות הערך בפונג'אב לטובת חברת הודו המזרחית הבריטית, הסכמה להתיישבות בריטים בלאהור ובערים אחרות בפונג'אב ותשלום קנס כבד.

על בסיס ההסכם הגיעו פקידים בריטים רמי דרג, בראשותו של מושל פונג'אב סר הנרי לורנס , לערים המרכדיות של פונג'אב וניהלו בפועל את הממלכה. במסגרת פעילותם צמצמו את כוחם של השליטים המקומיים ואף הגלו כאלו שהראו סימני התנגדות. בנוסף הכתיבו הפקידים את משימותיו של הצבא הסיקי על פי היעדים של הבריטים. פעולות אלו גרמו למרמור וכעס בקרב הסיקים והביא להתעוררות לאומנית ולניצני מרד.

בתחילת 1848 פרש המושל הנרי לורנס מתפקידו ובמקומו מונה סר פרדריק קורי . קורי, שגר בכלכותה, לא הכיר לפרטים את המתרחש בממלכה הסיקית והתנהג בקשיחות ולכן גרם להאצת ההתדרדרות היחסים בין שתי המדינות.

## רצח אגניו ואנדרסון
ב-19 באפריל 1848 הגיעו מלאהור למולטאן הפקיד הבכיר פטריק אלכסנדר וואנס אגניו  כשהוא מלווה בקצין האנגלי, לוטננט ויליאם אנדרסון (Lieutenant William A. Anderson) ובחיל משמר. מטרתם הייתה לקבל את האחריות על העיר מידי המושל המקומי, דיוואן מולראג' צ'ופרה , על מנת להעבירה למושל שמונה על ידי האנגלים חאן סינג מאן (Kahan Singh Mann). תומכיו הסיקים של המושל המודח צ'ופרה סירבו לקבל את חילופי השלטון והתקיפו את המשלחת האנגלית. שני הקצינים נפצעו קשה וננטשו בשדה הקרב על ידי כוח המשמר שליווה אותם כשלמחרת חזרו הסיקים ורצחו את שני הפצועים. כדי לחזק את רושם המעשה שלח דיוואן מולראג' צ'ופרה את ראשו של אגניו בחזרה ללאהור. אירוע זה הביא לפרוץ המלחמה האנגלו-סיקית השנייה.

## תיאור האנדרטה
בינואר 1849, לאחר שצבא הבריטי כבש את מצודת מולטאן, הובאו אגניו ואנדרסון לקבורה במקום בו נרצחו, בטקס צבאי מלא. על קברם הקימה חברת הודו המזרחית הבריטית אנדרטה בצורת אובליסק בגובה של כ-16 מטר שבסיסה מרובע. האנדרטה הוקמה על במה בטון מוגבהת שהגישה אליה בגרם מדרגות רחב בן שש מדרגות. במבנה נעשה שימוש באבן חול אדומה.

בבסיס האנדרטה נקבע שלט עליו נכתב:
.

אנדרטה דומה בצורתה הקימו הבריטים גם לאחר הניצחון בקרב צ'יליאנוואלה  (שהתחולל במסגרת המלחמה האנגלו סיקית השנייה).

## קישורים חיצוניים

* אנדרטת ואנס אגניו, באתר orientalarchitecture.com
* אנדרטת ואנס אגניו, באתר travelpakistani.com
* , 2024

## ביאורים

## הערות שוליים

קטגוריה:פנג'אב (פקיסטן)
קטגוריה:פקיסטן: אתרי הנצחה
קטגוריה:מלחמות פקיסטן
קטגוריה:פקיסטן: מבנים
על פירוטכניקה

**על פירוטכניה** נחשב לאחד הספרים המודפסים הראשונים בנושא מטלורגיה שפורסמו באירופה. הוא נכתב באיטלקית ופורסם לראשונה בוונציה בשנת 1540. מחבר הספר היה ואנוצ'יו בירינגוצ'יו, אזרח סיינה, איטליה, שמת לפני פרסומו. מהדורות נוספות פורסמו בשנים 1550, 1558, 1559 ו-1678, כאשר תרגום (מרושל) לצרפתית מאת ז'אק וינסנט פורסם בשנים 1556, 1572 ו-1627. חלקים תורגמו ללטינית (מאת גאורגיוס אגריקולה), אנגלית (ריצ'רד אידן; פיטר וייטהורן) וספרדית (ברנרדו פרז דה ורגאס) בזמנים שונים בשנות ה-50 וה-60 של המאה ה-16, בדרך כלל ללא הוקרה. הספר השני בנושא מטלורגיה, , נכתב בלטינית על ידי גאורגיוס אגריקולה, ופורסם בשנת 1556.

כרייה נותרה בדרך כלל בידי אנשי מקצוע, אומנים ומומחים שלא היו להוטים לחלוק את הידע שלהם. במהלך הזמן נצבר ידע ניסיוני. ידע זה הועבר בעל פה באופן רציף לקבוצה קטנה של טכנאים ומפקחי כרייה. בימי הביניים, אנשים אלה מילאו את אותו תפקיד מוביל כמו בוני הקתדרלות הגדולות, או אולי גם אלכימאים. הייתה זו אליטה קטנה וקוסמופוליטית שבתוכה ידע קיים הועבר ופותח עוד יותר אך לא חולק עם העולם החיצון. רק סופרים מעטים מאותה תקופה כתבו משהו על כרייה עצמה. בין היתר, הסיבה לכך הייתה שידע זה היה קשה מאוד לגישה. רוב הסופרים גם מצאו שפשוט לא כדאי לכתוב על כך. רק לאחר ימי הביניים החלה להשתנות התפיסה הזו. עם התחבורה המשופרת והמצאת מכונת הדפוס, הידע התפשט בקלות ובמהירות רבה יותר מבעבר. בשנת 1500 פורסם הספר המודפס הראשון שהוקדש להנדסת כרייה, שנקרא "ספר הכרייה הקטן והשימושי" ("Nutzlich Bergbuchleyn") מאת אולריך רוליין פון קלו (Ulrich Rulein von Calw). גם "על פירוטכניקה" וגם "De re metallica" תורגמו לאנגלית במאה ה-20. התרגום של "על פירוטכניקה" היה של סיריל סטנלי סמית' , כימאי בכיר בפרויקט מנהטן, ומרתה טיץ' גנודי . שני הספרים צוירו בהדפסי עץ יפים ומקיפים.

רוב העבודה מוקדשת להיבטים הטכניים יותר של עיבוד מתכת (כגון כרייה, בדיקה והתכת עפרות), אך בירינגוצ'יו מספק גם תובנות לגבי הפילוסופיה ההומניסטית של הרנסאנס האיטלקי. גם אלכימיה נדונה.

## קישורים חיצוניים

## הערות שוליים

קטגוריה:ספרי שנות ה-1540
דוד שטיינברג

**דוד שטיינברג** (נולד ב-23 בנובמבר 1951) הוא פרופסור אמריטוס בחוג לסטטיסטיקה וחקר ביצועים באוניברסיטת תל אביב.

## קורות חיים
שטיינברג למד תואר ראשון (.B.Sc) במתמטיקה באוניברסיטת תל אביב בשנים 1975–1978. הוא למד לתואר שלישי בסטטיסטיקה מ-1979 ועד 1983 באוניברסיטת ויסקונסין במדיסון ארצות הברית. את התיזה בנושא: *Bayesian models for response surfaces and their implications for experimental design* כתב בהנחיית הסטטיסטיקאי הבריטי, פרופסור ג'ורג' בוקס.

עם סיום הדוקטורט עשה פוסט-דוקטורט באוניברסיטת ויסקונסין ובאוניברסיטת סטנפורד, ובמקביל עבד כיועץ סטטיסטי במעבדה באוניברסיטת ויסקונסין והיה עוזר מחקר של פרופסור בוקס.

בשנת 1985 הצטרף כמרצה באוניברסיטת תל אביב, תחילה בשילוב פוסט-דוקטורט (1985–1986). שם התקדם ב-1989 לדרגת מרצה בכיר, ב-1998 לפרופסור חבר וב-2005 מונה לפרופסור מן המניין. בין התפקידים שביצע באוניברסיטה, ראשות בית הספר למדעי המתמטיקה ועמד החל מ-2018 בראש קתדרת גורדון. הוא פרש מהאוניברסיטה כפרופסור אמריטוס.

מחקריו מתמקדים בסטטיסטיקה תעשייתית, יישומים סטטיסטיים ברפואה ובסיסמולוגיה ובתכנון ניסויים. לשטרנברג בסביבות 200 פרסומים. הוא שימש עורך בכתבי עת, ובכלל זה כיהן בשנים 2008–2010 כעורך כתב העת האקדמי Technometricd.

שטיינברג זכה בהוקרה, במענקים ובפרסים רבים. בין היתר, זכה בשנת 2013 במדליית ג׳ורג׳ בוקס שמעניק, מדי שנה, האיגוד האירופי לסטטיסטיקה בתעשייה ועסקים (ENBIS), לסטטיסטיקאי שתרם באופן מיוחד לפיתוח ויישום של שיטות סטטיסטיות בתעשייה ובעסקים.

בין השנים 2013–2015 הוא כיהן כנשיא של האיגוד הישראלי לסטטיסטיקה ולמדע הנתונים.

לצד פעילות האקדמית הוא גם ייצג את ישראל במפגשים שנערכו בחסות ארגון האמנה לאיסור ניסויים גרעיניים - מפגשי הסינון הסיסמיים.

במהלך השנים גם נתן ייעוצים לגופים שונים, ובכלל זה היה יועץ בכיר החל משנת 1994 ב-KPA, לוועדה לאנרגיה אטומית בישראל, למשרד הביטחון בישראל ועוד.

## לקריאה נוספת
*פרופ' דוד שטיינברג, באתר  הפקולטה למדעים מדויקים ע"ש ריימונד ובברלי סאקלר, אוניברסיטת תל אביב
*David M. Steinberg, אתר אישי באוניברסיטת תל אביב
## קישורים חיצוניים
*David M Steinberg, באתר גוגל סקולר
*David Steinberg, באתר לינקדין

## הערות שוליים

קטגוריה:מתמטיקאים ישראלים
קטגוריה:סטטיסטיקאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:ישראלים שנולדו ב-1951
ועדות ההתנגדות העממיות (תימן)

**ועדות ההתנגדות העממיות** (בערבית: **المقاومة الشعبية**, תעתיק: אל-מוקאוַּמַה א-שַּׁעְבִּיָּה), היא שם כולל לקבוצות חמושות שהוקמו במספר מחוזות בתימן במהלך מלחמת האזרחים בתימן, לאחר השתלטות החות'ים על המדינה. הקבוצות נלחמות לצד כוחות של צבא תימן הנאמנים לנשיא עבד רבו מנסור האדי, ולצד הוועדות העממיות. כוחות ההתנגדות נלחמים כיום בלוחמים החות'ים ובכוחות הנאמנים לנשיא לשעבר עלי עבדאללה סאלח. במספר מחוזות, התאחדו ההתנגדות העממית והוועדות העממיות גם למאבק משותף נגד אל-קאעדה בחצי האי ערב.

## לוחמים
נכון ל-10 באפריל 2015, דווח כי ההתנגדות העממית הורכבה מאזרחים פשוטים שהתגייסו כדי להגן על בתיהם במהלך קרב עדן נגד החות'ים. מאז הקמתה מילאה ההתנגדות תפקיד מרכזי במספר קרבות, ביניהם קרב תעז והמערכה באביין (מרץ–אוגוסט 2015).

## הערות שוליים

2025 08
למות מאהבה

"**למות מאהבה**" הוא סינגל שהוקלט על ידי הזמר הישראלי משה פרץ. הוא יצא לאור ב-17 ביולי 2025 כסינגל ראשון מתוך אלבומו העתידי של פרץ.

## רקע
השיר ראה אור ביולי 2025, והוא מהווה סנונית ראשונה מתוך אלבום עתידי שפרץ צפוי להוציא. פרסומו של השיר התרחש במקביל לפעילותו הטלוויזיונית של פרץ עם השתתפותו ב-"MKR המטבח המנצח: VIP עונה 6", בה דורג עם אשתו במקום הראשון.

את מילות השיר חיבר היוצר הראל סנדרוסי, במסגרת שיתוף פעולה עם פרץ, שגם נטל חלק בעיבוד ובהפקה המוזיקלית. מבחינה סגנונית, "למות מאהבה" משלב מאפיינים של בלדה ים-תיכונית עם עיבוד עכשווי, תוך שימוש בכלי נגינה אלקטרוניים ואקוסטיים. מילותיו עוסקות במורכבותה של אהבה שלא מומשה, ומתארות מערכת יחסים הנעה בין כמיהה אינטימית להתרחקות כואבת. ניכרת בשיר תחושת דחיפות רגשית, שבאה לידי ביטוי בשורות כגון "רציתי לאהוב אותך כל החיים", המשקפות עימות פנימי בין הלב להיגיון.

## ביקורות
יוסי חרסונסקי שיבח את השיר "למות מאהבה" של משה פרץ, והעניק לו את הציון המרבי של חמישה כוכבים. בביקורתו הדגיש כי מדובר בבלדה אישית וטעונה רגשית, העוסקת באהבה טוטאלית העלולה להפוך לכאב מתמשך. השיר, לדבריו, משקף מצב רגשי של דובר שאינו מצליח להיפרד באמת, אלא מתקיים במרחב שבין תקווה לפיוס לבין השלמה עם האובדן. השפה הלירית הישירה והמלאה במטאפורות מחזקת את תחושת האינטימיות והכנות.

חרסונסקי מציין גם את האיכויות המוזיקליות של השיר, הכוללות שילוב בין עיבוד פופ עכשווי להשפעות ים-תיכוניות, ואת הביצוע הקולי של פרץ, שלדבריו משדר חיוניות ורגש. מבנה הפזמון ההולך ומעמיק תורם, לשיטתו, לתחושת החזרתיות של הכאב ולחוויית ההזדהות של המאזין.

## מיקומי שיא

## הערות שוליים

קטגוריה:שירי משה פרץ
קטגוריה:שירים בעברית
קטגוריה:שירים שנכתבו על ידי הראל סנדרוסי
קטגוריה:שירים שהולחנו על ידי הראל סנדרוסי
חוזרת לאותה שכונה

"**חוזרת לאותה שכונה**" הוא סינגל שהוקלט על ידי הזמרת הישראלית זהבה בן. את השיר הוציאה לאור ב-8 ביולי 2025 חברת התקליטים יוניברסל מיוזיק ישראל כסינגל ראשון מתוך אלבומה העתידי של בן.

## רקע
השיר נכתב והולחן על ידי רותם חן ואופיר מלול, שגם היה אחראי לעיבודו ולהפקתו המוזיקלית. מדובר ביצירה המשלבת אלמנטים של פופ ים-תיכוני עכשווי, תוך שילוב בין עיבוד אקוסטי ואלקטרוני והפקה עשירה בכלי נגינה שונים. השיר מהווה חלק מאלבום חדש של בן, שעתיד לצאת לאור במסגרת שיתוף פעולה עם חברת התקליטים הבין-לאומית יוניברסל מיוזיק גרופ.

השיר מתאר חזרה סנטימנטלית של הדוברת לשכונת ילדותה, ומתמקד בזיכרונות אישיים המהווים עוגן רגשי ומרחב של זהות. בין הדימויים המרכזיים בטקסט נכללים ריחות בישול, שיחות טלפון באסימונים ודלתות פתוחות, אשר מתפקדים כסמלים למרחב אינטימי וחם של עבר שנשמר בזיכרון הקולקטיבי. הדוברת מבקשת בשיר לחזור לרחובות שבהם גדלה, לאנשים ולשכונה שעיצבו את דמותה.

הקשרו הציבורי של השיר חורג מהמרחב האישי, שכן הוא יצא לאור על רקע מבצע עם כלביא, שבמהלכה נפגעה העיר באר שבע, עיר הולדתה של זהבה בן, מירי טילים מאיראן. בפרסומים בתקשורת תואר השיר כמחווה של חיבוק והזדהות עם תושבי העיר, וכמבע תרבותי שמבקש לרפא את השברים שנוצרו. לצד זיכרונות אישיים, מהדהדים בשיר גם מסרים של חוסן קהילתי ורוח איתנה. בכך, "חוזרת לאותה שכונה" מגלם מפגש בין האישי לציבורי, בין נוסטלגיה פרטית לבין ניסיון לייצר תחושת שייכות משותפת.

## מיקומי שיא

## הערות שוליים

קטגוריה:שירי זהבה בן
קטגוריה:שירים בעברית
קטגוריה:שירי מלחמת חרבות ברזל
קטגוריה:שירים על באר שבע
קטגוריה:סינגלים בהוצאת יוניברסל מיוזיק ישראל
ביגון (מצולע)

220px|ממוזער|על מעגל, לביגון שתי קשתות בנות 180 מעלות עם שתי נקודות אנטיפודיות
בגאומטריה, **בִּיגּוֹן** הוא מצולע בעל שתי צלעות ושני קודקודים. במישור אוקלידי בנייתו מנוונת, שכן שתי הצלעות חופפות זו לזו. עם זאת, בגאומטריה ספירית ניתן לשרטטו כמצולע ממשי, למשל באמצעות שתי קשתות של 180° המחברות בין נקודות אנטיפודיות על פני כדור, ויוצרות אזור דמוי ירח.

לביגון רגיל יש שתי צלעות שוות ושתי זוויות שוות, והוא מיוצג באמצעות  {2}. ניתן לראות בו גם מקרה פרטי של  או כתיאור של גרף בעל שני קודקודים המחוברים בשתי צלעות.

ביגון הוא ה הפשוט ביותר בדרגה 2. ביגון מתחלף, h{2}, מקביל ל, המסומן {1}. ביגון מקוצץ, t{2}, מקביל לריבוע, המסומן {4}.

## קישורים חיצוניים
* 
* 

## הערות שוליים

קטגוריה:מצולעים
מציאות אחרת (שיר)

"**מציאות אחרת**" הוא סינגל שהוקלט על ידי צמד הראפרים הישראלים סאבלימינל והצל בהשתתפות הזמר הישראלי אליעד נחום. את השיר הוציאה ב-30 ביוני 2025 לאור חברת התקליטים תאקט רקורדס כסינגל מתוך אלבומו המשותף של הצמד, "שומרי הסף".

## רקע
השיר יצא לאור ביולי 2025 במסגרת האלבום "שומרי הסף", המציין את חידוש שיתוף הפעולה המוזיקלי בין סאבלימינל והצל, למעלה מעשרים שנה לאחר אלבומם המשותף הקודם "האור והצל" שראה אור בשנת 2002. את מילות השיר חיברו שלושת המבצעים, הלחן נכתב על ידי סאבלימינל ונחום, וההפקה המוזיקלית הופקדה בידיו של גל "ג'ו" כהן.

השיר נכתב בתקופה חברתית וביטחונית מתוחה, והוא מבקש להעביר מסר של חוסן אישי, אמונה והתמדה אל מול מציאות מאתגרת. בטקסט באים לידי ביטוי תמות של קימה מן הכאב, התמודדות עם משברים, וחתירה מתמדת לעבר עתיד טוב יותר. חלקו האמנותי של השיר מתמקד בתהליך הנפשי של שינוי, תוך הכרה בכאב מחד ובכוח הפנימי להתגבר עליו מאידך. הווידאו קליפ לשיר מציג סיפורו של צעיר מרקע חברתי מוחלש, אשר מצליח ליצור לעצמו נתיב חדש דרך עולם האגרוף. זהו ייצוג חזותי של המסר המרכזי של השיר, יכולתו של אדם לפרוץ מגבלות ולהתמיד חרף קשיים סביבתיים ואישיים.

"מציאות אחרת" משלב יסודות של היפ הופ, פופ ומוזיקה ים-תיכונית, ובכך מדגים את הרב־גוניות הסגנונית של שלושת היוצרים. מבחינה תמטית, השיר מציג שילוב בין ניסיון חיים בוגר של סאבלימינל והצל לבין קול צעיר יותר המובא על ידי נחום.

## מיקומי שיא

## הערות שוליים

קטגוריה:שירי סאבלימינל והצל
קטגוריה:שירי אליעד נחום
קטגוריה:דואטים
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שנכתבו על ידי אליעד נחום
קטגוריה:שירים שהולחנו על ידי סאבלימינל
קטגוריה:שירי מלחמת חרבות ברזל
אני מסתובב

"**אני מסתובב**" הוא שיר שהוקלט על ידי הזמר הישראלי נדב חנציס. הוא יצא לאור ב-9 ביולי 2025 על ידי חברות התקליטים ליאם הפקות ודי-מיוזיק עם שאר רצועות המיני-אלבום הנושא את שם הזמר.

## רקע
את מילות השיר ולחנו כתב חנציס עצמו, וההפקה המוזיקלית נעשתה על ידי גיא דאן. מדובר ביצירה אינטימית המשלבת סגנון פופ עכשווי עם השפעות ים-תיכוניות רכות, תוך שימוש בעיבוד מינימליסטי המדגיש את קולו של המבצע ואת אופייה הרגשי של היצירה.

השיר עוסק בתחושות של געגוע, חיפוש עצמי ותסכול רגשי, כאשר הדובר פונה אל דמות אהובה שנעדרת מחייו אך מותירה בו חותם מתמשך. מילות השיר מתארות מצב של נדודים נפשיים ואי-שקט, בבחינת חיפוש מתמיד אחר קשר שאיננו מושג, אך גם איננו נעלם מהתודעה. בכך, השיר מבטא פן אישי וטעון של התמודדות עם אהבה חד-צדדית או אובדן רגשי.

"אני מסתובב" הגיע בשיאו למקום העשירי במצעד "העשירייה" ולמקום ה-11 בהיטליסט.

## מיקומי שיא

## קישורים חיצוניים

## הערות שוליים

קטגוריה:שירי נדב חנציס
קטגוריה:שירים בעברית
קטגוריה:שירים שהופקו על ידי גיא דאן
קטגוריה:סינגלים בהוצאת ליאם הפקות
קטגוריה:סינגלים בהוצאת די-מיוזיק
Without You (שיר של אביצ'י)

"**Without You**" (בעברית: "**בלדעיך**") הוא סינגל של התקליטן השוודי אביצ'י, בשיתוף פעולה עם הזמר השוודי סנדרו קוואצה. השיר, שיצא ב-11 באוגוסט 2017 בהוצאת חברת התקליטים גפן רקורדס, מופיע כסינגל המוביל של המיני-אלבום הרביעי של אביצ'י, *[[Avīci (01)]]*.

השיר נכתב על ידי קרל פאלק, וינסנט פונטארה, דני לנוולד, אביצ'י, סאלים אל פקיר וסנדרו קוואצה, והופק על ידי קרל פאלק ואביצ'י.

נכון לאוגוסט 2025, השיר הושמע למעלה מ-247 מיליון פעמים ביוטיוב, ולמעלה מ-1.2 מיליארד פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי אביצ'י
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שהופקו על ידי אביצ'י
קטגוריה:שירי יורודאנס
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת גפן רקורדס
חטיבות הענקים הדרומיות

**חטיבות הענקים הדרומיות** (בערבית: **ألوية العمالقة الجنوبية**, בתעתיק: **אלוִיַּת אל-עֲמַלִיקַה אל-גַ'נוּבִּיַּה**, תעתיק נוסף: **אל-עמאליקה או אל-עמאליקה**) היא מיליציה תימנית פרו-ממשלתית. לוחמיה מגיעים ברובם משבטי דרום תימן במחוזות להג', אביין ודלה. הם כוללים גם תלמידים סלפיים ממכון דאר אל-חדית' הדתי של מוקבִּל בן האדי אל-ואדעי בדמאג', צעדה, אשר גורשו על ידי החות'ים בתחילת 2014. המיליציה היא חלק מהכוחות המשותפים בתימן, והסיעה הגדולה ביותר במבנה זה. חטיבות הענקים זוכות לתמיכה נרחבת מצד איחוד האמירויות הערביות – הן צבאית והן כלכלית.

## היסטוריה
החטיבות היו במקור חלק מהצבא של צפון תימן מאז תחילת שנות ה-70. לאחר איחוד תימן, השתתפו בקרבות אינטנסיביים במלחמת האזרחים של 1994, והמשיכו להיות יחידה יעילה בצבא התימני. כוחות הענקים המקוריים כבר אינם קיימים רשמית, והם פוזרו והוצבו במקומות שונים לאורך השנים. חטיבות הענקים הנוכחיות הן כוח חדש יחסית בתימן. הן צמחו מתוך ההתנגדות הדרומית שנלחמה בחות'ים בדרום בתחילת הלחימה בשנת 2015. הן הפגינו את כוחן הצבאי במהלך המתקפה במחוז אל-חודיידה, בה הרגו מאות לוחמים חות'ים.

במאי 2018 השתלטה המיליציה יחד עם כוחות הקואליציה הערבית על מספר מוקדים בעיר תעז מידי החות'ים. בקרבות נהרגו מספר לוחמי חות'י, וציודם הושמד או ניזוק. לאחר שהשתלטו על "צומת מוקה", החלה המיליציה, יחד עם כוחות נוספים של הכוחות המשותפים, ההתנגדות הת'האמית וההתנגדות הלאומית של תארק סאלח, להתקדם לעבר "צומת ברא" במטרה לנתק את קווי האספקה של החות'ים.

למרות שחברים רבים בחטיבות הענקים מזוהים כסלפים, רובם בראש ובראשונה תימנים דרומיים.

בדצמבר 2021 הודיעו חטיבות הענקים ששלחו כוחות למחוז שבווה "כדי לשחרר אזורים שנפלו לידי החות'ים", והצליחו לגרש את המורדים בתוך כשבועיים. החטיבות גם השתלטו על אזורים בדרום מחוז מאריב הסמוך, שם נמשכו קרבות עזים בין המורדים לבין הכוחות הפרו-ממשלתיים על בירת המחוז האסטרטגית. לאחר השלמת מבצע "סערת הדרום", הודיעו חטיבות הענקים הדרומיות על פריסת כוחות מחדש לאחר ש"השלימו את משימתם", אך הדגישו שכוחותיהן נשארים בחזית מוכנים להדוף כל מתקפה חות'ית.

ב-7 באפריל 2022, הנשיא עבד רבו מנסור האדי פרסם צו המפטר את סגנו עלי מוחסן אל-אחמר, ומעביר את סמכויותיו למועצת נשיאות חדשה שתנהיג את המדינה בתקופת מעבר. מפקד חטיבות הענקים, עבד אלרחמן אבו זראעה אל-מחרמי, הוא חבר במועצה זו.

## הערות שוליים

קטגוריה:מחתרות
קטגוריה:תימן: צבא וביטחון
קטגוריה:מלחמת האזרחים בתימן (2014 ואילך)
שומרי הסף (אלבום)

"**שומרי הסף**" הוא אלבום האולפן השני של הצמד המוזיקלי הישראלי סאבלימינל והצל. האלבום ראה אור ב-1 ביולי 2025, למעלה משני עשורים לאחר הוצאת אלבומם המשותף הקודם "האור והצל" (2002), וכ-13 שנים לאחר ניתוק הקשר המוזיקלי ביניהם. את האלבום הפיק סאבלימינל (קובי שמעוני) במסגרת חברת התקליטים שהקים, תאקט רקורדס.

## רקע והפקה
לאחר הפסקה ממושכת ביחסיהם, שבה כללה גם ביטויי עוינות פומביים, שבו סאבלימינל והצל לשתף פעולה מוזיקלית במסגרת האלבום "שומרי הסף". בהצהרות לתקשורת, ציינו השניים כי חידוש שיתוף הפעולה נעשה על רקע תחושת שליחות ערכית וחברתית, וכי הם רואים את עצמם כמי שמופקדים על שימור גבולות הזהות הלאומית והיהודית בישראל.

האלבום הופק לאורך תקופה של מספר חודשים, וכולל שיתופי פעולה עם אמנים שונים, ביניהם אליעד נחום, רביב כנר, איתי לוי, אבי אבורומי ואיציק שמלי. הרצועות משלבות בין סגנון ההיפ-הופ המזוהה עם הצמד לבין אלמנטים ממוזיקה ים-תיכונית, מזרחית וחזנות מודרנית.

## ניתוח מוזיקלי
האלבום עוסק בנושאים של זהות לאומית, ערכים, מסורת, אמונה והתמודדות עם אתגרים חברתיים ופוליטיים. ברצועת הפתיחה "אבינו" משולב קולו של ראש ממשלת ישראל מנחם בגין באמצעות טכנולוגיית בינה מלאכותית, בצירוף ביצוע ווקאלי של מקהלה חסידית. שירים אחרים באלבום נוגעים בתחושות של חוסר יציבות חברתית, קריאה לאחדות, וכן ביקורת מרומזת כלפי גורמים הנתפסים כמובילים לפירוד.

## רשימת רצועות

## הערות שוליים

קטגוריה:אלבומי סאבלימינל
קטגוריה:אלבומים בעברית
בין כוכבי

"**בין כוכבי**" הוא המיני-אלבום השלישי הזמרת-יוצרת והגיטריסטית הישראלית תמר אייזנמן. הוא ראה אור ב-17 ביולי 2025, בהוצאת חברת התקליטים NMC. הוא כולל שישה שירים מקוריים בשפה העברית.

## רקע והפקה
המיני-אלבום הופק באופן עצמאי על ידי אייזנמן, אשר נטלה חלק פעיל בכל שלבי היצירה, מן ההלחנה והעיבוד ועד להפקה, ההקלטה והמיקסינג. ההקלטות התקיימו בישראל, והאלבום הועלה לשירותי ההזרמה הדיגיטליים לאחר שנחשף בחשבון האינסטגרם הרשמי של היוצרת.

שירי האלבום מאופיינים באסתטיקה מוזיקלית המצויה בזיקה לרוק אלטרנטיבי. ההפקה נעה בין עיבודים גיטריסטיים עשירים לבין אלמנטים אינטימיים ומינימליסטיים, תוך שימוש באמצעים אקוסטיים ואלקטרוניים כאחד. על פי ביקורת שפורסמה באתר של יוסי חרסונסקי, השירים מבוצעים בקווים עדינים המבליטים את המלל הפואטי ואת הנוכחות הקולית של אייזנמן. התכנים הליריים משקפים עיסוק ברגשות של כמיהה, בדידות, אהבה וניכור, ומציגים מנעד רגשי רחב במסגרת פורמט תמציתי.

## קבלה וביקורת
המיני-אלבום זכה לחשיפה במספר פלטפורמות עצמאיות והתקבל באהדה בקרב חובבי מוזיקת האינדי הישראלית. הביקורת של חרסונסקי הדגישה את המעבר החד של אייזנמן ליצירה בשפה העברית ואת אופייה העצמאי של ההפקה. דן תורן חיבר טקסטים תמציתיים בפואטיקה מהורהרת, אשר תורגמו על ידי אייזנמן להלחנה מינימליסטית ומדודה. לטענתו, המבנה ההלחנתי מתאפיין באיפוק, מלודיות מתונות, קו רגשי אחיד, ועיבודים שמרניים הכוללים גיטרה אקוסטית, תוספות חשמליות וצליל בס רגוע.

הוא הוסיף כי הגישה האמנותית באלבום מוותרת על דרמטיות או קריצה מסחרית, ויוצרת חוויה מאזינתית מדיטטיבית. השיר "בין כוכבי" מצטייר כמטפורה למרחב בלתי מוחשי, תוך שמירה על קו מהורהר ומופנם שאינו נוחת על קרקע מוצקה, ביטוי לגישתה הניסיונית והבלתי מתפשרת של היוצרת.

## רשימת רצועות

## הערות שוליים

קטגוריה:אלבומי תמר אייזנמן
קטגוריה:מיני-אלבומים בעברית
קטגוריה:מיני-אלבומי חברת NMC יונייטד אנטרטיינמנט
Morningside

***Morningside*** הוא מיני-אלבום אינסטרומנטלי מאת הזמרת-יוצרת והגיטריסטית הישראלית תמר אייזנמן, אשר יצא לאור ב-11 בדצמבר 2024 תחת חברת התקליטים NMC. האלבום כולל שישה קטעים אינסטרומנטליים מקוריים שהולחנו והופקו על ידי אייזנמן, ומתאפיין בגישה מינימליסטית המשלבת בין רוק אלטרנטיבי, אלמנטים של מוזיקה קלאסית והשפעות ג'אז.

## רקע והפקה
המיני-אלבום הולחן והוקלט באולפן הביתי של אייזנמן ברחוב מורנינגסייד דרייב בניו יורק, ומכאן שמו. לדברי אייזנמן, מדובר ביצירה שנולדה מתוך רצון להתמקד במוזיקה ככלי ביטוי עצמאי, נטול מילים. לטענתה, הוא מהווה צעד מודע להתרחקות מהשפה הלירית לטובת חקירה אינסטרומנטלית אינטימית, והיא מתארת אותו כ"פסקול פנימי" לתנועה ולהרהור.

האלבום מתאפיין בגיטרה אקוסטית וחשמלית במרכזו, תוך שימוש באלמנטים של אלתור, קווים מלודיים פשוטים, ואווירה מדיטטיבית. הביצועים נבנים סביב מנגינות קצרות, לרוב בליווי מופחת או ללא ליווי כלל. המבנה המוזיקלי נשמר מתון ומרוסן, כאשר כל קטע שומר על איזון בין פשטות צורנית לבין עומק רגשי מרומז.

*Morningside* מהווה פנייה בולטת של אייזנמן לעבר מרחב יצירה אינסטרומנטלי, והוא הראשון מבין אלבומיה שאינו כולל טקסטים כלל. המהלך האמנותי משתלב בקו ההתפתחותי של אייזנמן, שהחלה את דרכה בגיל צעיר כגיטריסטית סולו והמשיכה ליוצרת רב-לשונית ותחומית.

## רשימת רצועות

## הערות שוליים

קטגוריה:אלבומי תמר אייזנמן
קטגוריה:מיני-אלבומים באנגלית
קטגוריה:מיני-אלבומי חברת NMC יונייטד אנטרטיינמנט
Sei

***Sei*** (בעברית: "**שש**") הוא אלבום אולפן אינסטרומנטלי משותף של הגיטריסטיות תמר אייזנמן וקקי קינג, שראה אור ב-6 ביוני 2025 תחת חברת התקליטים העצמאית שורט סטאף רקורדס. הוא מורכב מ-11 רצועות אינסטרומנטליות באורך כולל של כ-42 דקות. הוא הופק במסגרת פרויקט במה בשם זהה, אשר כלל מופע מולטידיסציפלינרי המשלב גיטרה, תנועה ומיצג חזותי.

## רקע והפקה
האלבום נוצר כחלק מפרויקט במה שיתופי בשם "Sei", אותו יצרו קינג ואייזנמן לאחר תקופת עבודה ממושכת שכללה סדנאות והופעות בארצות הברית. ההקלטות התקיימו במהלך שנת 2024 והושלמו בתחילת 2025, בהפקה מוזיקלית של שתיהן ובשיתוף עם טכנאי הסאונד אליה ווקר. האלבום הופץ דיגיטלית דרך פלטפורמות ההזרמה ספוטיפיי, אפל מיוזיק ובנדקמפ, וכן נמכר להורדה דיגיטלית באתר הרשמי של קינג.

האלבום כולו אינסטרומנטלי ומתבסס על נגינה בגיטרה אקוסטית וחשמלית. הסגנון המוזיקלי משלב אלמנטים של מוזיקת אמביינט, רוק אלטרנטיבי, אלתור וג'אז מודרני, תוך שמירה על אסתטיקה מינימליסטית. כל אחת מן הרצועות נבנית סביב מנגינה מרכזית קצרה, ללא מבנים שיריים מסורתיים. הקטעים מתאפיינים באווירה אינטימית ורפלקטיבית, עם דגש על צליל נקי, מהלך הרמוני איטי ולעיתים חזרתי, ועיבודים צנועים.

*Sei* מהווה המשך ישיר למגמה בקריירה של אייזנמן לעבר יצירה אינסטרומנטלית, אשר באה לידי ביטוי גם במיני-אלבומה הקודם, *[[Morningside]]*.

## רשימת רצועות

## הערות שוליים

קטגוריה:אלבומי תמר אייזנמן
קטגוריה:אלבומים באנגלית
קטגוריה:אלבומים בהוצאה עצמית
פאקינג הל

"**פאקינג הל**" הוא אלבום האולפן הרביעי של המוזיקאי הישראלי רם אוריון. האלבום יצא לאור ב-31 ביולי 2025, כתשע שנים לאחר אלבומו הקודם, "גרמנים באוגנדה" (2016). האלבום הופץ בפלטפורמות הדיגיטליות על ידי חברת התקליטים נענע דיסק, וכולל שמונה רצועות. חלק מהשירים נכתבו והוקלטו בשיתוף פעולה עם מוזיקאים שונים, בהם יובל מנדלסון, רייסקינדר ופלג.

## רקע והפקה
העבודה על האלבום התקיימה לאורך מספר חודשים בין יוני 2024 לפברואר 2025. ההקלטות נערכו באולפן סטארקה רוגוזין בתל אביב-יפו, בהפקתו המוזיקלית של אוריון עצמו. בהמשך נקבעה הופעת השקה חגיגית למועדון לבונטין 7 בתל אביב, ב-3 בספטמבר 2025.

השירים באלבום מאופיינים בגישה מינימליסטית הן מבחינה טקסטואלית והן בעיבודים. מבחינה סגנונית האלבום נע בין רוק אינדי לפוסט-פאנק, תוך שילוב אלמנטים של שירה מדוברת וסימפולים. המנגינה נשענת על גיטרות, מקצבים קבועים וטקסטים ישירים ולעיתים אבסורדיים. בניגוד לאלבומיו הקודמים של אוריון, בולטים באלבום זה קטעים נטולי מבנה מסורתי, כמו גם היעדר מוחלט של מלודיה מרכזית בחלק מהשירים.

## רשימת רצועות

## הערות שוליים

קטגוריה:אלבומי רם אוריון
קטגוריה:אלבומים בעברית
קטגוריה:אלבומי חברת נענע דיסק
עונת 1993/1994 בליגת העל הארגנטינאית

**עונת 1993/1994 בליגת העל הארגנטינאית** הייתה העונה ה-103 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-10 בספטמבר 1993 והסתיימו ב-28 באוגוסט 1994.  

בהתאם לתוצאות של העונה הקודמת סן מרטין דה טוקומאן וטאז'רס ירדו לליגת משנה. במקומם עלו חימנסיה אי טירו ובאנפילד.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 2 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות העפילו לגביע ליברטדורס 1995. נציגים לתחרות גביע קונמבול נקבעו בהתאם להישגים בעונה הסדירה.

לקביעת היורדות לליגה משנה הוכנה טבלה של הישגי הקבוצות בעונות 1990/1991, 1991/1992 ו-1992/1993. 2 קבוצות אחרונות בטבלה זו ירדו ליגה.

ריבר פלייט זכתה בתחרות אפרטורה (התואר ה-25 של הקבוצה) ואינדפנדיינטה (התואר ה-15 של הקבוצה) זכתה בתחרות קאלוסורה. הם העפילה לגביע ליברטדורס 1995.

לגביע קונמבול העפילו הורקאן, לנוס וסן לורנסו.

בהתאם לטבלת הישגים בעונות קודמות חימנסיה אי טירו ואסטודיאנטס לה פלאטה ירדו ליגה.

סרחיו מרטינס מבוקה ג'וניורס כבש 12 שערים וזכה בתואר מלך השערים של אפרטורה. הרמן קרספו מריבר פלייט ומרסלו אספינה מלנוס כבשו 13 שערים וזכו בתואר מלך השערים של קלאוסורה. 

פרס כדורגלן השנה בארגנטינה הוענק לקרלוס נבארו מונטוז'ה מבוקה ג'וניורס.
### תחרות אפרטורה

התחרות החלה ב-10 בספטמבר והסתיימה ב-19 במרץ.  

### התחרות קלאוסורה

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-1993
קטגוריה:תחרויות כדורגל ב-1994
קטגוריה:עונות בליגת העל הארגנטינאית
קטגוריה:1994 בארגנטינה
ברוטוס גוזר מוות על בניו

**ברוטוס גוזר מוות על בניו** (בצרפתית: **Brutus condamnant ses fils à mort**) הוא ציור שמן על קנבס מאת האמן הנאו־קלאסי גיום לטייר , שנוצר בשנת 1788 בעת שהותו באקדמיה הצרפתית ברומא. היצירה שמורה כיום באוסף הקבע של מכון קלארק לאמנות בעיר ויליאמסטאון, מסצ'וסטס.

## רקע ליצירה
הציור נוצר בשנת 1788 על ידי גיום לטייר בעת שהותו באקדמיה הצרפתית ברומא, זמן קצר לפני פרוץ המהפכה הצרפתית. היצירה מתבססת על סיפור מן ההיסטוריה הרומית, שבו לוקיוס יוניוס ברוטוס גוזר מוות על בניו לאחר שנמצאו אשמים בקשר להשבת המלוכה. לטייר, יליד גוואדלופ ממוצא מעורב, היה אמן צעיר שהושפע מן המסורת הנאו־קלאסית ופעל בצלו של ז'אק־לואי דויד. זוהי אחת מיצירותיו המוקדמות החשובות, והיא סימנה את פריצת דרכו המקצועית. 

## תיאור היצירה

הציור הנאו־קלאסי מתאר את לוקיוס יוניוס ברוטוס כשהוא צופה באיפוק בהוצאת בניו להורג, לאחר שנמצאו אשמים בקשר להשבת המלוכה. אחד הבנים כבר נערף, ודמותו של התליין נראית כשהיא מניפה את ראשו הכרות בפני ההמון. הסצנה כוללת ייצוג חזותי מפורש של מעשה ההוצאה להורג, והיא מתוארת כאחד הרגעים הדרמטיים ביצירה.

## פרשנות והשוואות
[250px|ממוזער|ימין|[הליקטורים מביאים לברוטוס את גופות בניו]]
גיום לטייר השלים את הציור בשנת 1788, בעת לימודיו באקדמיה הצרפתית ברומא. בשנה שלאחר מכן הציג ז'אק-לואי דויד את ציורו הליקטורים מביאים לברוטוס את גופות בניו משנת 1789. שני האמנים תיארו את אותו סיפור מן ההיסטוריה הרומית, אך בחרו ברגעים שונים: דויד הציג את הרגע שאחר ההוצאה להורג, בעוד לטייר תיאר את מעשה ההוצאה עצמה. המבקר הגרמני ג.א. פון האלהם, שביקר בסטודיו של דויד בשנת 1790, השווה בין שני הציורים וכתב כי "לטייר... הראה את הראש המדמם של אחד הבנים. אך אנו נרתעים מדם, וחשים אימה כפולה שמא דמו של הבן השני עוד יישפך... דויד עשה את הבחירה הטובה ביותר. הוא בחר ברגע שלאחר ההוצאה להורג, ובכך חסך מאיתנו את מראה זירת ההוצאה להורג.

## תולדות התצוגה

הציור הוצג לראשונה בפני הציבור בסלון של פריז בשנת 1795 (מס' 353), ולאחר מכן שוב בסלון של שנת 1801 (מס' 229). בשתי הפעמים עורר תגובות שליליות מצד המבקרים, בשל האופן הישיר שבו תוארה עריפת ראשו של אחד הבנים, לרבות הנפתו בפני ההמון. קודם לכן, במכתב מיום 24 בספטמבר 1788, שיבח מנהל האקדמיה הצרפתית ברומא, ז'וזף־מארי מנהז'ו, את סקיצת הציור על יופייה והבעת הרגש שבה, אך לא ידוע אם היצירה עצמה הוצגה בפומבי באותה תקופה. לאחר הצגתה הרשמית בראשית המאה ה־19, לא הוצגה היצירה במשך קרוב למאתיים שנה. היא הושאלה לתערוכה בפואנט־א־פיטר, גוואדלופ, בדצמבר 1991, ולאחר מכן הוצגה פעמיים נוספות במוזיאון למהפכה הצרפתית בוויזיל, בשנים 1992 ו־1996. בסך הכול, עד לרכישתה בידי מכון קלארק, הוצגה היצירה בציבור במשך כשישה חודשים בלבד מאז יצירתה.

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-18
מצולע פשוט

ממוזער|שני מצולעים פשוטים (ירוק וכחול) ומצולע שחוצה את עצמו (אדום, בצד ימין למטה, לא פשוט)
בגאומטריה, **מצולע פשוט** הוא מצולע שאינו חותך את עצמו ואין בו חורים. כלומר, זהו עקום ז'ורדן המורכב ממספר סופי של מקטעי קו. מצולעים אלה כוללים כמקרים מיוחדים את המצולעים הקמורים, המצולעים בצורת כוכב והמצולעים החד-גוניים .

סכום הזוויות החיצוניות של מצולע פשוט הוא 2\pi, כל מצולע פשוט עם n ניתן לשלב צלעות באמצעות טריאנגולציה n-3 של האלכסונים שלו, ולפי משפט גלריית האמנות, פנים שלו נראה מכמה \lfloor n/3\rfloor של קודקודיו.

פוליגונים פשוטים נתפסים בדרך כלל כקלט לבעיות גאומטריה חישובית, כולל בדיקת נקודות בפוליגונים, חישוב שטח, גוף קמור של פוליגון פשוט, טריאנגולציה והנתיבים הקצרים ביותר האוקלידיים.

מבנים אחרים בגאומטריה הקשורים לפוליגונים פשוטים כוללים מיפוי שוורץ-כריסטופל, המשמש למציאת מפות קונפורמיות הכוללות פוליגונים פשוטים, פוליגונליזציה של קבוצות נקודות, נוסחאות גאומטריה מוצקה קונסטרוקטיבית עבור פוליגונים וגרפים של נראות של פוליגונים.

## קישורים חיצוניים

* 

קטגוריה:מצולעים
I'm Every Woman

"**I'm Every Woman**" הוא סינגל של הזמרת האמריקאית צ'אקה קאן, שיצא ב-26 בספטמבר 1978 בהוצאת חברת התקליטים וורנר רקורדס. השיר, שנכתב על ידי אשפורד וסימפסון  והופק על ידי עריף מרדין , מופיע כסינגל המוביל של אלבום האולפן הראשון של צ'אקה קאן, *[[Chaka]]* .

ב-1989, צ'אקה קאן הוציאה גרסת רמיקס לשיר, שהופיע מאוחר יותר באלבום הרמיקס של צ'אקה קאן, *[[Life Is a Dance: The Remix Project]]* .

## מיקומי שיא
### גרסה מקורית

### גרסת הרמיקס של צ'אקה קאן

## נתוני מכירות

## גרסת ויטני יוסטון

הזמרת האמריקאית ויטני יוסטון הוציאה גרסת כיסוי לשיר ב-2 בינואר 1993 בהוצאת חברת התקליטים אריסטה רקורדס. השיר מופיע כסינגל השלישי של האלבום *[[The Bodyguard]]*. השיר, שנכתב על ידי אשפורד וסימפסון והופק על ידי נרדה מייקל וולדן, דייוויד קול ורוברט קליווילס, מכיל קולות רקע של הזמרת האמריקאית סיסי יוסטון.

ב-1994, השיר זכה בפרס NAACP Image בקטגוריית הווידאו קליפ הטוב ביותר. כמו כן, באותה שנה, השיר היה מועמד לפרס גראמי בקטגוריית ביצוע ה-R&B הווקאלי הטוב ביותר של אישה .

גרסת דואט חיה של השיר מ-1999, בשיתוף פעולה עם צ'אקה קאן, מופיע באלבום המוזיקה *[[Divas Live '99]]* . כמו כן, גרסת לייב מ-1994 מופיע באלבום ההופעה הראשון של יוסטון מ-2014, *[[Whitney Houston Live: Her Greatest Performances]]*.

### מיקומי שיא

### נתוני מכירות

## גרסאות כיסוי אחרות
השיר, עם שינויים במילות השיר ומנגינה, היה שיר הנושא של תוכנית הטלוויזיה המופע של אופרה וינפרי בעונת הטלוויזיה 1993/1994.

ב-2004, להקת הבנות Girls Aloud הוציאה גרסת כיסוי לשיר. השיר הופיע באלבום המוזיקה *DiscoMania*.

ב-2006, זמרת הגוספל האמריקאית מנדיסה  הוציאה גרסת כיסוי לשיר בעת שהופיעה בעונה החמישית של אמריקן איידול. השיר הופיע באלבום האוסף *[[American Idol Season 5: Encores]]* .

זמרת הקאנטרי פופ האמריקאית טיילור סוויפט ביצעה גרסת כיסוי לשיר.

## קישורים חיצוניים

## הערות שוליים

קטגוריה:שירי 1993
קטגוריה:סינגלי בכורה מ-1978
קטגוריה:סינגלים מ-1993
קטגוריה:שירי ויטני יוסטון
קטגוריה:שירים באנגלית
קטגוריה:שירי דיסקו אמריקאיים
קטגוריה:שירי דאנס אמריקאיים
קטגוריה:שירי מוזיקת האוס אמריקאיים
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אריסטה רקורדס
קטגוריה:סינגלים בהוצאת וורנר רקורדס
יצרים אפלים

**יצרים אפלים** (באנגלית: **The Walking Stick**) הוא סרט פשע רומנטי בריטי משנת 1970 בבימויו של אריק טיל, עם דייוויד המינגס וסמנתה אגר בתפקידים הראשיים.

התסריט מבוסס על הספר "The Walking Stick" (מקל ההליכה) של וינסטון גרהם  משנת 1967.

המוזיקה נכתבה על ידי סטנלי מאיירס . בפסקול משולב קטע הקווטינה  שהורחב והוכנס לפסקול הסרט צייד הצבאים וזכה לפרסום עולמי עם הביצוע של הגיטריסט ג'ון ויליאמס. זו היצירה המפורסמת ביותר של מאיירס.

## תקציר העלילה
דברה דיינטון (סמנתה אגר) היא צעירה לונדונית שנעזרת במקל הליכה בגלל מחלת פוליו בה לקתה בילדותה. היא עובדת בחנות ענתיקות גדולה וגרה עם הוריה אריקה ודאגלס ואחיותיה ארבלה ושרה. בגלל נכותה היא לא אוהבת לצאת לבילויים.

כאשר אחותה שרה לוקחת אותה למסיבה, היא פוגשת שם את לי הרטלי (דייוויד המינגס) שמציג עצמו כצייר ומתחיל לחזר אחריה בלהט. דברה בתחילה לא מעוניינת בקשר. דייוויד הוא צייר מתוסכל שחי על כסף שהורישה לו דודתו. היא מגלה שהוא נשוי אך הוא אומר שהוא גר בנפרד מאשתו והם מתכננים גירושים.

לבסוף דברה מתרצה לדייוויד. הניסיון המיני הראשון שלהם מסתיים בהתקף חרדה של דברה שגובלת מקלאוסטרופוביה מאז שהייתה מונשמת בריאת ברזל. עם הזמן היא מתאהבת בו, עוברת לגור אצלו והם רוקמים את ביחד את עתידם. לי רוצה לפתוח איתה ביחד חנות ענתיקות בה יוכל למכור את ציוריו, לשם זה הוא זקוק לכסף ומבקש ממנה שיתוף פעולה כדי לפרוץ עם חבריו העבריינים, את הכספת בחנות בו היא עובדת.

דברה נרתעת מלהשתתף בפשע הזה אך לבסוף נכנעת לבקשתו של דייוויד בו היא מאוהבת. היא מוסרת ללי וחבריו את תוכנית החנות ועוזרת להם לפרוץ לחנות דרך הדלת האחורית. הם מצליחים לחדור לכספת ולשדוד את תכולתה לפני שהשוטרים מגיעים. היא נחקרת ומשוחררת אולם לאחר מכן היא פוגשת בסטודיו שלו את אמו, שלדברי דייוויד מתה, מתעמתת אתו ומחליטה לעזוב אותו.

לבסוף היא כותבת מכתב לסקוטלנד יארד ובה פרטי השוד ומכניסה את המעטפה לתיבת הדואר.

## צוות השחקנים

## קישורים חיצוניים

*קדימון ליצרים אפלים באתר יוטיוב
*קדימון ליצרים אפלים, באתר יוטיוב
*קטע הקבטינה מפסקול יחסים אפלים, באתר יוטיוב

קטגוריה:סרטי 1970
קטגוריה:סרטים בריטיים
קטגוריה:סרטים באנגלית
קטגוריה:סרטים בריטיים מבוססי ספרים
קטגוריה:סרטי פשע בריטיים
קטגוריה:סרטים רומנטיים
קטגוריה:סרטי מטרו גולדווין מאייר